**Zapisnik 11. sjednice Školskog odbora Industrijsko-obrtničke škole Virovitica**

 **održane u srijedu 7. lipnja 2018. godine u 12.45. sati u školskoj knjižnici**

**Prisutni članovi Školskog odbora**:

 Zoran Dunđer, Mirjana Golubić, Kristina Horvat Vargović, Dubravko Milanović

 i Inga Rebić-Vampovac

**Odsutni članovi Školskog odbora**:

 Željana Hrgović-Šolc i Sanja Kirin - opravdano odsutne

Ostali prisutni :Vladimir Reider ravnatelj škole i Milica Koletić, tajnica škole kao zapisničar.

Predsjednik Školskog odbora Dubravko Milanović (u daljnjem tekstu predsjednik) pozdravio je prisutne. Utvrdio je prisutnost četiri člana Školskog odbora i mogu se donositi pravovaljane odluke.

Zamolio je prisutne da iznesu primjedbe na zapisnik 10. sjednice Školskog odbora. Primjedbi na zapisnik nije bilo. Članovi su jednoglasno prihvatili zapisnik 10. sjednice Školskog odbora.

Predsjednik je predložio dopunjen dnevni red s trećom točkom koju je predložio ravnatelj škole.

1. Usvajanje Pravila učeničke zadruge **Marljive ruke**
2. Imenovanje stručnog voditelja zadruge i stručnih voditelja sekcija
3. Usvajanje Programa rada učeničke zadruge **Marljive ruke**
4. Razno

Primjedbi nije bilo i predsjednik je pozvao članove na glasovanje o predloženom dnevnom redu. Predsjednik je utvrdio da je dnevni red prihvaćen jednoglasno.

 Otvorio je raspravu po točkama utvrđenog dnevnog reda.

Ad1 )

Kratko obrazloženje dao je ravnatelj Škole. Pravila učeničke zadruge usklađena su prema uputama Hrvatske udruge učeničkog zadrugarstva koje smo primijenili na naše uvjete.

Članovi Školskog obora nisu imali primjedbi i glasovali su jednoglasno .

Predsjednik je utvrdio da su Pravila učeničke zadruge **Marljive ruke** prihvaćena.

Ad 2)

Ravnatelj Škole predložio je za voditelja cvjećarske sekcije Kristinu Horvat Vargović, za voditelja stolarske sekcije Milana Lulića, za voditelja strojarske sekcije Zorana Kozjaka, a za voditelja kozmetičko-frizerske sekcije Marinu Nemet.

Za stručnog voditelja zadruge predlaže Kristinu Horvat Vargović

Članovi Školskog obora nisu imali primjedbi i glasovali su jednoglasno .

Predsjednik je utvrdio da su imenovani stručni voditelja zadruge i stručni voditelji sekcija kako je predložio ravnatelj škole.

Ad3)

Program rada Zadruge utvrđuje opseg djelatnosti i radnih zadataka koji su sastavni dio programa Škole. Program Zadruge usklađuje se s odgojno obrazovnim ciljevima i zadaćama Škole, psihičkim i tjelesnim mogućnostima učenika. Program rada prihvatio je Zadružni odbor Učeničke zadruge „Marljive ruke“ na sjednici održanoj 29. svibnja 2018.godine.

Članovi Školskog obora nisu imali primjedbi i glasovali su jednoglasno .

Predsjednik je utvrdio da je Programa rada učeničke zadruge **Marljive ruke** usvojen.

Ad 4)

Pitanja nije bilo i sjednica je završena u 13.30 sati

Zapisničar: Predsjednik Školskog odbora:

Milica Koletić, dipl. ing. Dubravko Milanović, dipl. ing.

Klasa :003-06/18-01/6

Urbroj: 2189-35-01-18-2

Virovitica 25.svibnja 2018.

|  |
| --- |
|  |
|  |
|  |
|  |
|  |